อาเลลูย่า ฮาปทิซึม

* ซีซั่น 1
* ซีซั่น 2
* เดอะ มูฟวี่

**อาเลลูย่า ฮาปทิซึม** (อังกฤษ: Allelujah Haptism, ญี่ปุ่น: アレルヤ・ハプティズム, โรมาจิ: *Areruya Haputizumu*) เป็นกันดั้มไมสเตอร์ของเซเลสเชียลบีอิ้งและเป็นหนึ่งในตัวหลักในโมบิลสูทกันดั้มดับเบิ้ลโอ อาเลลูย่าเป็นตัวทดลองที่หลบหนีออกมาจากสถาบันวิจัยซูเปอร์โซลเจอร์ของสหพันธ์ปฏิรูปมนุษยชาติ เขาเป็นนักบินของ GN-003 กันดั้มคิวริออส, GN-007 อาริออสกันดั้ม และ GN-011 กันดั้มฮารูท

## บุคลิกและตัวละคร

โดยรวมแล้วอาเลลูย่าเป็นคนเงียบๆ สุภาพ และแสดงความห่วงใยเกี่ยวกับคนรอบข้างเสมอ เขายังรู้สึกขมขื่นทุกครั้งที่มีคนตาย (แม้ว่าจะเป็นการตายของศัตรู) เขาไม่ใช่คนประเภทที่สามารถซ่อนความรู้สึกผิดในการฆ่าใครซักคนโดยบอกว่าแค่ทำหน้าที่ ลึกๆ แล้วเขายังเกลียดสงคราม แต่เพราะชะตากรรมของเขาในฐานะซูเปอร์โซลเจอร์ เขาคิดว่าเขาต้องอยู่ในสนามรบเสมอเพราะเหตุผลที่ถูกสร้างมา ด้วยเหตุนี้ เขาจึงเลือกที่จะเป็นหนึ่งในกันดั้มไมสเตอร์ของเซเลสเชียลบีอิ้ง เขาเชื่อว่าจะมีความเป็นไปได้ที่จะยุติความขัดแย้งและความชั่วร้ายทั้งหมดในโลก

อาเลลูย่ายังมีอีกบุคลิกหนึ่งชื่อ **"ฮาเลลูย่า"** ที่ปรากฏตัวขึ้นมาหลังจากอาเลลูย่าได้รับการผ่าตัดคลื่นควอนตัมในสมองโดยสถาบันวิจัยซูเปอร์โซลเจอร์ ฮาเลลูย่ามีนิสัยโหดเหี้ยมอมหิต และรู้สึกสนุกทุกครั้งเมื่อเห็นคนอื่นตายอย่างทรมาน เขาไม่เคยแสดงเป็นความสนใจเกี่ยวกับอย่างอื่นนอกจากตัวเขาเอง เขาจะทำทุกอย่างเพื่อความอยู่รอดแม้จะต้องแลกด้วยอะไรก็ตาม เมื่อใดก็ตามที่เขารู้สึกว่าอาเลลูย่ากำลังสับสนในระหว่างการต่อสู้ เขาจะรีบยึดการควบคุมร่างมาในทันทีเพื่อกันไม่ให้ทั้งคู่ถูกฆ่า

ความแตกต่างทั้งสองมักก่อให้เกิดความขัดแย้งในตัวเอง สิ่งนี้ทำให้ฮาเลลูย่าโมโหในบางครั้ง โดยวิพากษ์วิจารณ์ว่าอาเลลูย่าพยายามยัดเยียดความคิดของตัวเองให้กับผู้อื่นโดยที่ไม่เข้าใจพวกเขาเลยแม้แต่นิดเดียว เขาเสริมว่าความลังเลของอาเลลูย่าจะทำให้พวกเขาจะถูกศัตรูฆ่าในอนาคต ในทางกลับกัน อาเลลูย่าก็ไม่ชอบฮาเลลูย่าในบางครั้ง เนื่องจากฮาเลลูย่าสามารถฆ่าคนได้อย่างง่ายดายโดยไม่รู้สึกผิด แม้จะมีความขัดแย้งนี้ แต่ก็มีบางครั้งที่ทั้งสองยังคงสามารถยุติความแตกต่างและต่อสู้ร่วมกันในจำเป็น เมื่อนั้นความสามารถที่แท้จริงของซูเปอร์โซลเจอร์จะปรากฏ

ในซีซั่นที่ 2 อาเลลูย่าได้ค้นพบเหตุผลในการต่อสู้ของตัวเองเมื่อได้พบกับมารี พาร์เฟอร์ซี่อีกครั้ง อย่างไรก็ตาม เขาพยายามห้ามไม่ให้เธอไม่เข้าไปยุ่งกี่ยวกับการต่อสู้อีก แม้ว่าเธอจะสามารถช่วยเหลือปโตเลมีได้ในระหว่างการต่อสู้ ในที่สุดความขัดแย้งก็เกิดขึ้นระหว่างพวกเขาเมื่อมารีเห็นเซอร์เก้ สเมอร์นอฟผู้เป็นเสมอพ่อของเธอตายไปต่อหน้าต่อตา เธอจึงเปลี่ยนไปเป็นโซม่า พีริสและกลับไปต่อสู้อีกครั้ง อาเลลูย่าพยายามจะหยุดเธอไว้แต่โซม่าก็ไม่สนใจ ความสัมพันธ์ของทั้งสองจึงพังทลาย อย่างไรก็ตาม หลังจากการแทรกซึมของผู้ริเริ่มในปโตเลมี ในที่สุด อาเลลูย่าก็พยายามเข้าใจเหตุผลของโซม่าในการต่อสู้และเคารพการตัดสินใจของเธอ ในที่สุดทั้งสองก็เข้าใจกันและตัดสินใจต่อสู้ร่วมกันระหว่างการต่อสู้ที่ลากรานจ์ 2

## ทักษะและความสามารถ

อาเลลูย่าเป็นมนุษย์ดัดแปลงทางพันธุกรรมหรือที่เรียกว่า "ซูเปอร์โซลเจอร์" ถูกทดลองและวิจัยโดยสถาบันวิจัยซูเปอร์โซลเจอร์ของสหพันธ์ปฏิรูปมนุษยชาติ อาเลลูย่าได้รับการผ่าตัดคลื่นควอนตัมในสมอง เพื่อปฏิกิริยาตอบสนองขั้นสุดยอดและมีร่างกายที่แข็งแกร่ง เพื่อรักษาสภาพร่างกายให้อยู่ในระดับสูงสุด จิตใจและร่างกายของอาเลลูย่าได้รับการกำหนดค่าเพื่อการต่อสู้โดยเฉพาะ อย่างไรก็ตาม แม้จะมีความสามารถดังกล่าว นักวิทยาศาสตร์ในสถาบันก็ถือว่าเขาล้มเหลวในการมีบุคลิกแยกจากกันและไม่สมบูรณ์ แต่พวกเขาทั้งสองทำงานประสานกันแล้วจะสามารถดึงพลังที่แท้จริงของซูเปอร์โซลเจอร์ออกมาได้

บุคลิกทั้งสองมีความพิเศษเฉพาะตัว อาเลลูย่าเป็นคนมีเหตุผลและเป็นคนที่คิดเกี่ยวกับยุทธวิธีระหว่างการต่อสู้ ในทางกลับกัน ฮาเลลูย่าเป็นผู้รับผิดชอบปฏิกิริยาตอบสนองและสัญชาตญาณการต่อสู้ เมื่อรวมจุดแข็งทั้งสองเข้าด้วยกัน พวกเขาจะทำหน้าที่เสมือนการประมวลผลแบบคู่กับร่างกายที่สะท้อนกลับ ทำให้พวกเขาได้เปรียบอย่างยอดเยี่ยมในสนามรบ

ในช่วงท้ายของซีซั่น 1 อาเลลูย่าได้รับบาดเจ็บที่ศีรษะซึ่งส่งผลต่อการใช้คลื่นสมองควอนตัมในสมองของเขาและทำให้ฮาเลลูย่าหายไป เนื่องจากปฏิกิริยาตอบสนองระดับสูงของเขาขึ้นอยู่กับการใช้คลื่นควอนตัม ความสามารถของเขาจึงถูกลดระดับให้เหลือเท่ากับมนุษย์ธรรมดา อย่างไรก็ตาม หลังจากสัมผัสอนุภาค GN เข้มข้นสูงจากระบบแทรนซั่มของดับเบิ้ลโอไรเซอร์ ทำให้ฮาเลลูย่าและคลื่นควอนตัมของเขาก็กลับมาในที่สุด

ในฐานะซูเปอร์โซลเจอร์ที่ตรงกันข้ามกับโซม่า พีริส (ซึ่งเป็นผู้ใช้คลื่นสมองควอนตัมระดับ C) ดูเหมือนจะไม่มีข้อบ่งชี้ชัดเจนว่าอาเลลูย่า (หรือฮาเลลูย่า) สามารถใช้คลื่นควอนตัมในสมองของเขาได้เก่งกาจเพียงไหน มีการชี้ให้เห็นว่าเขายังสามารถสัมผัสถึงความคิดของผู้ใช้คลื่นควอนตัมคนอื่นๆ หรือส่งความคิดไปยังพวกเขา นอกจากนี้ยังเป็นที่น่าสังเกตว่าอาเลลูย่าสามารถเชื่อมต่อต่อกับโซม่า พีริส (มารี) ผ่านคลื่นควอนตัมได้ยังไง ย้อนกลับไปที่สถาบันวิจัย ดูเหมือนว่าอาเลลูย่าจะเป็นเพียงคนเดียวที่สามารถรับและตอบโต้ต่อคลื่นควอนตัมของมารีได้ และในซีซัน 1 อาเลลูย่าและโซม่ามีอาการปวดหัวอย่างรุนแรงเนื่องจากคลื่นสมองควอนตัมของพวกเขาจะรบกวนซึ่งกันและกัน

## หุ่นที่เคยขับ

* GN-003 กันดั้มคิวริออส
	+ GN-003/af-G02 กันดั้มคิวริออสกัสต์
* GN-007 อาริออสกันดั้ม
	+ GN-007GNHW/M อาริออสกันดั้ม GNHW/M
* GN-011 กันดั้มฮารูท

## แกลเลอรี่

### ออฟฟิเชี่ยลเว็บไซต์

ชุดพลเรือน (ซีซั่น 1)ชุดนักบิน (ซีซั่น 1)วัยเด็ก (สถาบันวิจัย)ชุดยูนิฟอร์ม (ซีซั่น 2)ชุดนักบิน (ซีซั่น 2)ชุดยูนิฟอร์ม (เดอะ มูฟวี่)
## เกร็ดความรู้

* คำว่า Hallelujah (ฮิบรู: הַלְלוּ-יָהּ‎) เป็นคำอุทานที่ใช้เพื่อแสดงความกตัญญูและความรัก ฮาเลลูย่าเป็นคำทับศัพท์ของวลีฮีบรู הַלְלוּ יָהּ‎ (halelū yāh) ซึ่งแปลว่า "สรรเสริญพระเจ้า!" (จากคำว่า הַלְלוּ‎ "สรรเสริญท่าน!" และ יָהּ‎, "Jah") คำว่า "ฮัลเลล" ในภาษาฮีบรูหมายถึงการสรรเสริญอย่างชื่นบานในบทเพลง และ "Yah" เป็นตัวย่อของ YHWH (พระยาห์เวห์

* อาเลลูย่ามักถูกกล่าวอย่างติดตลแฟนๆ กโดยชาวไทยว่าเป็นนักบินที่ขับหุ่นสีส้มแล้วไม่ตาย ซึ่งเป็นการล้อเลียนถึงซีรี่ย์โมบิลสูทกันดั้มซี้ด

* เคยมีการเอ่ยถึงฮาเลลูย่าอยู่ 2 ครั้งในซีซั่น 1 ตอนที่ 1 โดยอาเลลูย่าก่อนที่เขาจะปรากฏตัวในตอนที่ 5 ครั้งแรกคือเมื่อก่อนออกตัวกันดั้มคิวริออส เขาพูดว่า **"สงครามมาแล้ว ฮาเลลูย่า รอจนเบื่อเลยสินะ หึ แต่ฉันรู้สึกหดหู่"** และครั้งที่ 2 คือตอนที่อาเลลูย่าฟังคำแถลงการณ์ของอิโอเลีย เชนเบิร์ก เขาพูดว่า **"ฮาเลลูย่า เหมือนได้เห็นความเลวร้ายของโลกนี่เลย"**

* สิ่งที่น่าสังเกตก็คือความคล้ายคลึงกันของซูเปอร์โซลเจอร์กับ "นิวไทป์ดัดแปลง" ในซีรี่ส์กันดั้มของศักราช Universal Century เนื่องจากทั้งสองเกิดขึ้นการประดิษฐ์ (และมีข้อบกพร่อง) เพื่อจุดประสงค์ในการใช้เป็นอาวุธของมนุษย์ แต่จะแตกต่างกันตรงที่นิวไทป์ดัดแปลงสร้างขึ้นเพื่อลอกเลียนแบบสายพันธ์ใหม่ของมนุษย์ที่มีอยู่แล้ว แต่ซูเปอร์โซลเจอร์ถูกสร้างขึ้นก่อนที่โลกจะรู้เรื่องราวเกี่ยวกับอินโนเวดและอินโนเวเตอร์ด้วยซ้ำ

* + คิโด ยูโตะ จาก นักเตะแข้งสายฟ้า
	+ อิวาอิซุมิ ฮาจิเมะ จาก ไฮคิว!! คู่ตบฟ้าประทาน
	+ เพรเซ้นท์ ไมค์ จาก มายฮีโร่อคาเดเมีย

## แหล่งข้อมูลอื่น

* The Gundam Wiki (บทความต้นฉบับ-ภาษาอังกฤษ)
* gundam00.net/tv (เว็บไซต์อย่างเป็นทางการ-ภาคอนิเมะ)
* gundam00.net/movie (เว็บไซต์อย่างเป็นทางการ-เดอะ มูฟวี่)